CELEX: 32021D1886
Language: bg
Date: 2021-10-27 00:00:00
Title: Решение за изпълнение (ЕС) 2021/1886 на Комисията от 27 октомври 2021 година за изменение на Решение за изпълнение (ЕС) 2019/570 по отношение на способностите на rescEU за съставяне на резерв в областта на химичните, биологичните, радиологичните и ядрените инциденти (нотифицирано под номер С(2021) 7570) (текст от значение за ЕИП)

29.10.2021   
               
               
                  BG
               
               
                  Официален вестник на Европейския съюз
               
               
                  L 386/35
               
            
         РЕШЕНИЕ ЗА ИЗПЪЛНЕНИЕ (ЕС) 2021/1886 НА КОМИСИЯТА
         от 27 октомври 2021 година
         за изменение на Решение за изпълнение (ЕС) 2019/570 по отношение на способностите на rescEU за съставяне на резерв в областта на химичните, биологичните, радиологичните и ядрените инциденти
         
            
               (нотифицирано под номер С(2021) 7570)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза (1), и по-специално член 32, параграф 1, буква ж) от него,
         като има предвид, че:
         
                     (1)
                  
                  
                     Решение № 1313/2013/ЕС определя правната уредба на rescEU. Програмата rescEU представлява резерв от способности за реагиране на равнището на Съюза с цел предоставянето на помощ в извънредни ситуации, при които цялостните налични способности на национално равнище и способностите, предоставени от държавите членки в рамките на Европейския резерв за гражданска защита, не са в състояние да гарантират ефективно реагиране при природни и причинени от човека бедствия.
                  
               
                     (2)
                  
                  
                     В съответствие с член 12, параграф 2 от Решение № 1313/2013/ЕС способностите на rescEU, се определят, като се вземат под внимание установените и нововъзникващите рискове, цялостните способности и пропуските на равнището на Съюза. В посочения член се определят също така четирите области, върху които rescEU следва да бъде най-вече съсредоточена, а именно: гасенето на горски пожари от въздуха, спешната медицинска помощ и химичните, биологичните, радиологичните и ядрените („ХБРЯ“) инциденти, както и транспорта и логистиката.
                  
               
                     (3)
                  
                  
                     С Решение за изпълнение (ЕС) 2019/570 на Комисията (2) се определя първоначалният състав на rescEU по отношение на способностите и на изискванията за качество. Към момента резервът на rescEU се състои от способности за гасене на горски пожари от въздуха, за медицинска евакуация по въздуха, за осигуряване на екипи за спешна медицинска помощ и за съставяне на резерв от медицинско оборудване и/или от лични предпазни средства („способности за съставяне на медицински резерв“) и способности за химично, биологично, радиологично и ядрено обеззаразяване.
                  
               
                     (4)
                  
                  
                     Анализът на установените и нововъзникващите рискове, както и на способностите и пропуските на равнището на Съюза показва необходимост от изграждане на способности на rescEU за съставяне на резерв в областта на химичните, биологичните, радиологичните и ядрените инциденти („способности за съставяне на резерв в областта на ХБРЯ инциденти“).
                  
               
                     (5)
                  
                  
                     Постигнатите в рамките на rescEU способности за съставяне на резерв в областта на ХБРЯ следва да могат да реагират на химични, биологични, радиологични и ядрени инциденти. Наличието на цялостни способности за съставяне на резерв в областта на ХБРЯ следва да предоставя предимството да може да се реагира на ситуации, включващи комбинация от агенти, като по този начин се осигури ефективно многостранно разполагане.
                  
               
                     (6)
                  
                  
                     Основната задача на способностите на rescEU за съставяне на резерв в областта на ХБРЯ е предоставянето на мерки за противодействие в областта на ХБРЯ като лични предпазни средства, устройства, лабораторни консумативи и логистични елементи, които могат да бъдат използвани за реагиране на химични, биологични, радиологични и ядрени инциденти. Тези мерки за противодействие в областта на ХБРЯ биха могли да се използват в подкрепа на други способности на rescEU, използвани в случай на изолирани или комбинирани химични, биологични, радиологични и ядрени агенти по отношение на инфраструктура, сгради, превозни средства, оборудване и критични доказателства, и биха могли да включват терапевтични средства и други подходящи материали, необходими за екипите за първа помощ и за населението като цяло. Способностите за съставяне на резерв в областта на ХБРЯ следва да се прилагат в допълнение към способностите за съставяне на медицински резерв.
                  
               
                     (7)
                  
                  
                     Съгласно член 12, параграф 4 от Решение № 1313/2013/ЕС изискванията за качество на способностите за реагиране, които са част от rescEU, следва да бъдат определени при консултации с държавите членки.
                  
               
                     (8)
                  
                  
                     Способностите за съставяне на резерв в областта на ХБРЯ следва да бъдат създадени, за да се реагира на рискове с малка вероятност, но със значими последици, в съответствие с категориите допустими разходи, посочени в член 3д от Решение за изпълнение (ЕС) 2019/570, и след консултации с държавите членки.
                  
               
                     (9)
                  
                  
                     С цел предоставянето на финансова помощ от Съюза за разработване на такива способности за съставяне на резерв в областта на ХБРЯ в съответствие с член 21, параграф 3 от Решение № 1313/2013/ЕС, допустимите разходи за тях следва да бъдат определени, като се вземат предвид категориите, посочени в приложение Ia към посоченото решение.
                  
               
                     (10)
                  
                  
                     Поради това Решение за изпълнение (ЕС) 2019/570 следва да бъде съответно изменено.
                  
               
                     (11)
                  
                  
                     Мерките, предвидени в настоящото решение, са в съответствие със становището на комитета, посочен в член 33, параграф 1 от Решение № 1313/2013/ЕС,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/570 се изменя, както следва:
            
                        1)
                     
                     
                        В член 2 параграф 2 се изменя, както следва:
                        
                                    а)
                                 
                                 
                                    буква ж) се заменя със следното:
                                    
                                                „ж)
                                             
                                             
                                                способности за химично, биологично, радиологично и ядрено (ХБРЯ) обеззаразяване;“
                                             
                                          
                              
                                    б)
                                 
                                 
                                    добавя се следната буква з):
                                    
                                                „з)
                                             
                                             
                                                способности за съставяне на резерв в областта на химичните, биологичните, радиологичните и ядрените (ХБРЯ) инциденти.“
                                             
                                          
                              
                  
                        2)
                     
                     
                        Член 3a се заменя със следното:
                        
                           „Член 3а
                           Допустими разходи за способности на rescEU за медицинска евакуация по въздуха, способности за осигуряване на екип за спешна медицинска помощ тип 3, за съставяне на медицински резерв, за обеззаразяване при ХБРЯ инциденти и за съставяне на резерв в областта на ХБРЯ
                           При изчисляването на общите допустими разходи за способностите на rescEU се вземат предвид всички разходни категории, посочени в приложение Iа към Решение № 1313/2013/ЕС.“
                        
                     
                  
                        3)
                     
                     
                        Членове 3б, 3в и 3е се заличават;
                     
                  
                        4)
                     
                     
                        В член 3д параграфи 3 и 4 се заменят със следното:
                        
                           „3.   Способностите на rescEU, посочени в член 2, параграф 2, букви в)—з), се създават с цел реагиране при рискове с малка вероятност, но със значими последици.
                        
                        
                           4.   Когато се извършва разполагане на способностите на rescEU, посочени в член 2, параграф 2, букви в)—з), съгласно Механизма на Съюза, финансовото подпомагане от Съюза покрива 100 % от оперативните разходи съгласно член 23, параграф 4б от Решение № 1313/2013/ЕС.“;
                        
                     
                  
                        5)
                     
                     
                        Приложението се изменя в съответствие с приложението към настоящото решение.
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 27 октомври 2021 година.
            
               
                  За Комисията
               
               Janez LENARČIČ
               
                  Член на Комисията
               
            
         
         
            (1)  ОВ L 347, 20.12.2013 г., стр. 924.
         
            (2)  Решение за изпълнение (ЕС) 2019/570 на Комисията от 8 април 2019 г. за определяне на правилата за изпълнение на Решение № 1313/2013/ЕС на Европейския парламент и на Съвета по отношение на способностите на rescEU и за изменение на Решение за изпълнение 2014/762/ЕС на Комисията (ОВ L 99, 10.4.2019 г., стр. 41).
      
      
         
            ПРИЛОЖЕНИЕ
            В приложението към Решение за изпълнение (ЕС) 2019/570 се добавя следният раздел 8:
            „8.   Съставяне на резерв от мерки за противодействие в областта на химичните, биологичните, радиологичните и ядрените инциденти и/или лични предпазни средства с цел оказване на помощ в областта на ХБРЯ
            
            
                        Задачи
                     
                     
                        
                                    —
                                 
                                 
                                    Съставяне на резерв от мерки за противодействие в областта на ХБРЯ, който включва, но не само, лични предпазни средства, устройства, лабораторни консумативи и логистични елементи и допълва и подпомага други способности на rescEU като способностите за обеззаразяване и откриване, надзор и мониторинг в областта на ХБРЯ за целите на готовността и реагирането при ХБРЯ събитие, включително в отговор на трансгранични заплахи за здравето  (1).
                                 
                              
                  
                        Способности
                     
                     
                        
                                    —
                                 
                                 
                                    Материали и системи  (2) за обеззаразяване на лица, инфраструктура, сгради, превозни средства, чувствително оборудване и/или критични доказателства, включително от потенциално замърсяване с токсични промишлени химикали, признати бойни вещества, биологични инфекциозни токсини (патогени), биотоксини и радионуклиди;
                                 
                              
                                    —
                                 
                                 
                                    материали и устройства, необходими за откриване, вземане на проби, идентифициране, надзор и мониторинг с цел обезопасяване на среда, потенциално изложена на ХБРЯ агенти;
                                 
                              
                                    —
                                 
                                 
                                    материали и системи, необходими за ограничаването на замърсяването и за управлението на отпадъците и на вредните странични продукти, включително за замърсена вода и дрехи;
                                 
                              
                                    —
                                 
                                 
                                    материали и системи, необходими за ограничаване и потушаване на пожари при ХБРЯ събитие;
                                 
                              
                                    —
                                 
                                 
                                    медицински лечения от първа линия, ваксини  (3), релевантни генерични комплекти за бързо диагностициране и антидоти срещу ХБРЯ агенти (напр. атропин и йод таблетки);
                                 
                              
                                    —
                                 
                                 
                                    помощни материали и материали за еднократна употреба като инсталации за изхвърляне и консумативи, които допълват реагирането при ХБРЯ събитие, инструменти, необходими за поддръжка и готовност (напр. пълнеж за въздушни бутилки), контейнери за материали, замърсени или заразени материали с различни агенти;
                                 
                              
                                    —
                                 
                                 
                                    елементи за логистична подкрепа, свързани с ХБРЯ събитие, като, но не само, палатки, логистични контейнери, оборудване за превоз на жертви и обеззаразителни палатки в болниците;
                                 
                              
                                    —
                                 
                                 
                                    лични предпазни средства  (4) и системи за тяхното регенериране или повторно пълнене, ако е приложимо, за лица, които се считат за изложени на риск  (5) както като работници на първа линия, така и като население;
                                 
                              
                                    —
                                 
                                 
                                    лабораторни консумативи, включително материали за вземане на проби, лабораторни реактиви, оборудване и консумативи  (6), за осигуряването на лабораторен капацитет за свързани с ХБРЯ рискове;
                                 
                              
                                    —
                                 
                                 
                                    чували за трупове, замърсени с ХБРЯ материали;
                                 
                              
                                    —
                                 
                                 
                                    всички други необходими материали съгласно установения риск.
                                 
                              
                  
                        Основни компоненти
                     
                     
                        
                                    —
                                 
                                 
                                    Подходящи съоръжения за складиране в Съюза  (7) и подходяща система за проследяване на запасите;
                                 
                              
                                    —
                                 
                                 
                                    подходящи процедури за осигуряване на подходящото опаковане, транспортиране и доставяне на изделията, обозначени като „способности“, където е необходимо.
                                 
                              
                                    —
                                 
                                 
                                    подходящо обучен персонал, който да контролира и да работи с изделията, обозначени като „способности“;
                                 
                              
                                    —
                                 
                                 
                                    подходящо равнище на съответствие с международните стандарти и оперативни модели като например стандартите на ЕС, СТО или НАТО, включително, когато е приложимо, съответното законодателство на Съюза.
                                 
                              
                  
                        Разполагане
                     
                     
                        
                                    —
                                 
                                 
                                    Готовност за заминаване максимум 12 часа след приемането на предложението.
                                 
                              
                  
               (1)  Както е определено в Решение № 1082/2013/ЕС.
            
               (2)  Като системи за регенериране и повторно попълване на ЛПС.
            
               (3)  Изискванията за качество за ваксините следва да бъдат тези, посочени в точка 6 по-горе.
            
               (4)  Обхванати са следните категории: i) предпазни средства за очите; ii) предпазни средства за ръцете; iii) защита на дихателните пътища; iv) предпазни средства за тялото; и v) предпазни средства за краката в различни размери.
            
               (5)  Вж. бележка под линия 2.
            
               (6)  Това може да включва, но не е ограничено само до реактиви за RT-PCR, като например ензими, реактиви за извличане на РНК, апаратура за извличане на РНК в реално време, апаратура за PCR в реално време, реактиви за праймери и сонди, реактиви за положителни контроли, лабораторни консумативи за PCR (например епруветки, плаки) и дезинфектанти.
            
               (7)  За целите на логистиката в съоръженията за складиране „в Съюза“ включва териториите на държавите членки и на държавите, участващи в Механизма за гражданска защита на Съюза.“